钦定古今图书集成/理学汇编/学行典/第077卷 > 易经 > 《乾卦》
## 钦定古今图书集成/理学汇编/学行典/第077卷 > 易经 > 《乾卦》

《文言》：“修辞立其诚，所以居业也。”

〈本义〉“《修辞》见于事”者，无一言之不实也。〈大全〉朱子曰：“‘修辞立诚’，又是进德事。”问：“立诚不就制行上说，而特指修辞，何也？”曰：“人不诚处，多在言语上。”又曰：“人多将言语做，没紧要，容易说出来。若一一要实，这工夫自是大。《修辞》便是立诚。如今人持择言语，丁一确二，一字是一字，一句是一句，便是立诚。若还脱空乱语，诚如何立？”